Audubonski zovoj
Audubonski zovoj (lat. Puffinus lherminieri), vrsta morske ptice iz porodice zovoja. Znanstveni naziv dobila je u znak sjećanja na francuskog prirodoslovca Félixa Louisa L'Herminiera.

Opis
Audubonski zovoj e ptica malih dimenzija, u prosjeku je dug 30 cm, oko pola veličine crnokapog zovoja i težak 170 grama. Raspon krila mu je 64-72 cm, a duljina repa oko 8.5 cm. Gornji dijelovi tijela su uglavnom crni, a donji bijeli. Na prvi pogled teško se razlikuje od srodnih vrsta, tako da ga se često zamijenuje s malim i južnim malim zovojom. Mužjaci i ženke imaju istu boju perja.

Stanište
Areal Audubonskog zovoja je vrlo velik, proteže se duž cijelog ekvatorijalnog pojasa Indijskog oceana sjeverno do  Arapskog mora, duž sjeverozapadnog i središnjeg Tihog oceana, Kariba, i djelova Atlantskog oceana. Ova je vrsta karakteristična za tropska mora; samo neke atlantske populacije nastanjuju sjevernija područja. Za razliku od drugih vrsta zovoja, odrasli audubonski zovoji obično ne prelijetaju velike udaljenosti i ne kreću na duge migracije. To čine samo mlade jedinke prije parenja.

Gnijezdi se u velikim kolonijama u malim rupama u terenu ili šupljinama u stijenama na vertikalnim zemljanim liticama na atolima ili na stjenovitim otocima.

Reference

Zovoji